Sumyko oblasta

Sumyko oblasta (ukraineraz: Сумська область, translit. Sums’ka oblast’) Ukrainako ipar-ekialdeko oblasta da. Iparralde eta ekialdean Errusiarekin du muga (Briansk, Kursk eta Belgorod oblastak), hegoaldean Kharkiv eta Poltavako oblastekin eta mendebaldean Txernihiveko oblastarekinSumy oblast, Ukraine Ukrainetrek.com. 23.834 km²ko azalera du eta 2008an 1.198.646 biztanle zituen. Hiriburua Sumy da.

 Ekonomia 
Nekazaritzan zerealak, azukre-erremolatxa, ekilore haziak, patata, barazkiak eta behi zein hegazti-aziendak nabarmentzen dira. Industria jarduera nagusiak makinagintza (nekazaritza, kimikagintza, petrolio ateratze, medikuntza eta inprimaketarako makineria eta tresna elektronikoen ekoizpena), elikagaien prozesamendua, petrolio ateratzea eta enpresa kimiko eta petrokimikoak dira.

 Hiri nagusiak 
Sumyko oblasteko hiri handienak hauek dira (2005eko populazioaSumyko oblasteko hiriak World-gazetteer.com):
 Sumy: 282.198 biztanle
 Konotop: 90.961 biztanle
 Xostka: 83.981 biztanle

 Erreferentziak 

 Kanpo estekak 

Kategoria:Sumyko oblasta
Kategoria:Ukrainako oblastak